James Ward-Prowse

James Michael Edward Ward-Prowse (* 1. november 1994, Portsmouth, Anglicko) je anglický profesionálny futbalista, ktorý hráva na poste záložníka v anglickom klube West Ham United.

Klubová kariéra

Southampton 
Ward-Prowse sa ako osemročný v roku 2003 pripojil k akadémii Southamptonu FC. Ward-Prowse bol prvýkrát povolaný do prvého tímu Southamptonu v októbri 2011, keď debutoval vo veku 16 rokov v osemfinále EFL Cupu pri prehre 0:2 s Crystal Palace. Pri svojom druhom zápase dňa 7. januára 2012 prispel gólom k výhre 2:1 nad Coventry City a k postupu do štvrtého kola FA Cupu. Po postupe Southamptonu do Premier League podpísal Ward-Prowse v máji 2012 svoju prvú profesionálnu zmluvu.

V Premier League debutoval 19. augusta 2012 pri prehre 2:3 s obhajcom titulu Manchestrom City. V novembri, krátko po svojich 18. narodeninách, podpísal Ward-Prowse päťročný kontrakt so Southamptonom, pričom sa špekulovalo, že by mohol v blízkej budúcnosti klub opustiť.

V sezóne 2013/14 dostal Ward-Prowse omnoho viac herného času. Odohral počas sezóny 39 zápasov z toho 34 v Premier League, vo väčšine prípadov nastupoval ako náhradník.

V januári 2015 podpísal Ward-Prowse nový kontrakt na 5,5 roka. 11. apríla strelil svoj prvý gól v  Premier League keď sa presadil z pokutového kopu pri výhre 2:0 nad Hull City. 2. mája dostal priamu červenú kartu za faul na Jermaina Defoea zo Sunderlanud, súper za to dostal pokutový kop ktorý využil a nakoniec zvíťazil 2:1.

Dňa 3. októbra 2015 pri výhre 3:1 nad Chelsea odohral svoj 100. zápas v klube čím sa stal štvrtým najmladším hráčom, ktorý dosiahol túto métu. Dňa 13. januára strelil dva góly pri víťazstve 3:0 nad West Bromwich Albion. Dňa 13. mája 2016 podpísal nový šesťročný kontrakt, ktorý ho v klube udrží do roku 2022.

V sezóne 2016/17 vylepšil svoje gólové maximum keď počas sezóny strelil štyri góly v 43 zápasoch. S tímom si zahral aj skupinovú fázu Európskej ligy UEFA 2016/17.

Dňa 8. apríla 2018 pri prehre 2:3 s Arsenalom odohral Ward-Prowse svoj 200. zápas za Southampton.

V júni 2020 sa Ward-Prowse stal novým kapitánom tímu, na tomto poste nahradil Pierra-Emila Højbjerga, ktorý chcel opustiť klub. Dňa 17. augusta 2020 podpísal Ward-Prowse novú zmluvu do júna 2025.

Dňa 26. januára 2021 odohral Ward-Prowse svoj 300. zápas v klube pri prehre 1:3 s Arsenalom. Potom čo Southampton odmietol ponuku Aston Villy za Ward-Prowseho v hodnote 25 miliónov eur podpísal hráč nový päťročný kontrakt.

Dňa 15. januára 2022 skóroval Ward-Prowse z priameho kopu pri prehre 1:3 s Wolves. Bol to jeho 12. gól z priameho kopu v Premier League čím sa zaradil na druhé miesto v tejto štatistike za Davidom Beckhamom. Tréner Pep Guardiola ho opísal ako najlepšieho hráča pri zahrávaní priamych kopov na svete. 

Dňa 2. apríla 2023 odohral svoj 400. zápas v klube pri prehre 0:2 s West Hamom United. Po vypadnutí Southamptonu do Championship mal Ward-Prowse v pláne odísť.

West Ham United 
Dňa 14. augusta prestúpil Ward-Prowse do West Hamu United za poplatok 30 miliónov eur. S kladivármi podpísal štvorročný kontrakt. V tíme debutoval o šesť dní neskôr pri výhre 3:1 nad Chelsea, k víťazstvu prispel dvoma asistenciami. O šesť dní neskôr strelil svoj prvý gól v klube pri výhre 3:1 nad Brightonom.

Reprezentačná kariéra 
V marci 2017 dostal Ward-Prowse prvú pozvánku do seniorskej reprezentácie Anglicka. Dňa 22. marca debutoval v reprezentácii pri prehre 0:1 s Nemeckom v priateľskom zápase. Dňa 25. marca 2021 strelil svoj prvý gól v reprezentácii pri výhre 5:0 nad San Marínom v kvalifikácii na Majstrovstvá sveta vo futbale 2022.

Štatistiky kariéry

Klubové 
K 8. septembru 2023

 Poznámky
 1 Európska liga UEFA

Medzinárodné 
K 8. septembru 2023

Referencie

Externé odkazy 
https://www.transfermarkt.com/james-ward-prowse/profil/spieler/181579

Zdroj 

Anglickí futbalisti
Hráči Southampton FC
Hráči West Ham United FC
Osobnosti z Portsmouthu